Deciziile CEDO, cum ar fi în cauza Cătan și alții contra Moldovei și Rusiei, nu pot fi executate. Declarațiile în acest sens au fost făcute de reprezentantul rus la CEDO, Gheorghi Matiușkin, în cadrul forumului internațional juridic de la Sankt-Petersburg, transmite UNIMEDIA cu referire la kommersant.ru.

„Este necesar să ridicăm problema limitelor de competențe ale CEDO”, a declarat Matiușkin, subliniind „imposibilitatea executării" deciziilor CEDO în „cazul Cătan” cu privire la închiderea școlilor moldovenești din Transnistria.